আজ বিপি পোদ্দার কলেজে রেলের একটি লিখিত পরীক্ষা হওয়ার কথা ছিল। ওই কেন্দ্রেই একটি রাষ্ট্রায়ত্ত ব্যাঙ্কের নিয়োগ সংক্রান্ত পরীক্ষা ছিল। সকাল সাড়ে ৭টা নাগাদ ব্যাঙ্কের পরীক্ষা শুরু হওয়ায় রেলের লিখিত পরীক্ষা স্থগিত রাখা হয়। এতেই ক্ষোভে ফেটে পড়েন পরীক্ষার্থীরা। বলা হয়, দ্বিতীয়ার্ধে তাঁদের পরীক্ষা নেওয়া হবে। ইতিমধ্যেই দ্বিতীয়ার্ধে যাঁদের ওই পরীক্ষায় বসার কথা, সেইসব পরীক্ষার্থী পরীক্ষা কেন্দ্রে হাজির হলে বিশৃঙ্খলা চরমে পৌছয়। তাঁদের পরীক্ষায় বসতে বাধা দেন প্রথমার্ধের পরীক্ষার্থীরা। খবর পেয়ে পরিস্থিতি নিয়ন্ত্রণে যায় বিশাল পুলিস বাহিনী। তখন পুলিসের সঙ্গে প্রথমে তাদের বচসা বাধে। পুলিসের বিরুদ্ধে দুর্ব্যহারের অভিযোগ এনে বিক্ষোভ দেখান পরীক্ষার্থীরা।